אדריכלית רשויה, כל היתרונות וההבדלים בין סוגי האדריכלים | טלי זרחיה פרומוביץ
אדריכלית רשויה
רבות הפעמים בהן נשאלת השאלה מהי אדריכלית רשויה? ומה ההבדל בין אדריכלית רשומה לאדריכלית רשויה? באופן כללי ההבדל הוא בעיקר ברמת הסמכויות הניתנות לשתיים ועל זאת ארחיב במאמר זה.
ראשית אסביר מהו אדריכל רשום. זהו אדריכל בעל תואר B.Arch בוגר בית ספר לאדריכלות. לאחר קבלת התואר נרשם האדריכל בפנקס המהנדסים והאדריכלים בישראל. מרגע הרישום תתחיל תקופת התמחות במשרד האדריכלים. אדריכל רשום יסיים תקופה התמחות של 3 שנים במשרדים ״מאמנים״ ויתמחה לפחות בשניים משלשת התחומים הבאים: תכנון ובניית מבני מגורים, מבני ציבור ותב״ע (תכנית בינוי עיר). בתום תקופת ההתמחות ייגש האדריכל לבחינת רישוי שמתקיימת פעם בחצי שנה מטעם ״רשם האדריכלים״ ויעבור אותה בהצלחה. רק לאחר תשובה חיובית בבחינה יהפוך האדריכל מרשום לרשוי.
לפי חוק התכנון והבנייה אדריכל רשום יוכל לתכנן ולחתום רק על ״מבנה פשוט״ כהגדרתו בחוק: מבנה עד גובה 11.5 מ׳. סמכות זו שניתנת לאדריכל רשום זהה לסמכויות שניתנו ל״הנדסאי אדריכלות״ ול״מהנדס רשום״ לפי חוק התכנון והבניה.לאדריכל רשוי לעומת זאת סמכויות רחבות מאד לפי חוק. הוא מוסמך לחתום ולתכנן מבנה ללא מגבלת גובה או סיווג כלשהו ואף יכול גם לעסוק בתכנון עיר ולחתום על תכניות עירוניות רחבות היקף.
במסגרת תיקון סעיף 101 לחוק התכנון והבנייה כל פעולות הרישוי והגשת התכניות עברו להגשות מקוונות באמצעות האינטרנט דרך ״רישוי זמין״ ו״מבא״ת״ דרך זו מקלה על אכיפת סמכויות התכנון וההגשה לרשויות.
אשתף אתכם שלאחרונה פנו לסטודיו שלי לקוחות שרצו לתכנן תוספת מרפסות לבניין שלהם הממוקם במרכז הארץ. מאחר והמרפסות המתוכננות עתידות לחרוג מקווי הבניין הקיימים היה צורך בשינוי תב”ע נקודתית. הלקוחות פנו למהנדס רשום שטיפל להם בבקשה במשך 5 שנים ללא הצלחה. הסתבר שמאחר ולא היו בידיו הסמכויות הנכונות לא היה באפשרותו לחתום על התכנית. ברגע שהלקוחות הבינו זאת הם פנו לסטודיו שלי והטיפול בתיק עבר לידי. לאחר תקופה של כחצי שנה הועברה התב”ע להפקדה וכולם יותר ממרוצים.
לפרוייקטים נוספים שלי כנסו כאן
לפני שאתם פונים לאדריכל עשו את הבדיקות הנכונות והבינו מהן הסמכויות הנדרשות על-מנת שתוכלו להתקדם בדרך הנכונה ובמהרה. מזמינה אתכם להתייעץ, לשתף ולהיעזר בשירותי הסטודיו שלי. טלי זרחיה פרומוביץ אדריכלית רשויה ובעלים של סטודיו T.Z.F. 052-8408755.
By טלי זרחיה פרומוביץ|2020-03-21T17:50:18+02:00נובמבר 19th, 2019|אדריכלות|
טלי זרחיה פרומוביץ על מדרגות או להיות – עיצוב ותכנון מדרגות בבית
ענת על מדרגות או להיות – עיצוב ותכנון מדרגות בבית